กฎกระทรวงกฎกระทรวง(พ.ศ.๒๔๙๖)ออกตามความในพระราชบัญญัติยศทหารพุทธศักราช๒๔๗๙[๑] อาศัยอำนาจตามความในมาตรา ๑๔แห่งพระราชบัญญัติยศทหาร พุทธศักราช ๒๔๗๙รัฐมนตรีว่าการกระทรวงกลาโหมออกกฎกระทรวงไว้ ดั่งต่อไปนี้หมวด๑การแต่งตั้งนายทหารประทวน ข้อ ๑ บุคคลที่จะเป็นนายทหารประทวนได้นั้นนอกจากจะต้องมีวิทยฐานะดังจะกล่าวต่อไปแล้ว จะต้องมีความขยันหมั่นเพียรดีรู้จักรักษาเกียรติของชาติและกองทัพไทย มีความประพฤติดีงามสมควรเป็นนายทหารประทวนได้ข้อ ๒ นักเรียนทหารและทหารให้แต่งตั้งเป็นนายทหารประทวนได้ เมื่อ(๑) สอบความรู้ได้ตามหลักสูตรของกองทัพบกกองทัพเรือ หรือกองทัพอากาศ(๒)นักเรียนทหารซึ่งเมื่อสำเร็จการศึกษาแล้วจะได้เป็นนายทหารชั้นสัญญาบัตรต้องออกจากความเป็นนักเรียนก่อนสำเร็จการศึกษา แต่มีความรู้ตามระเบียบของกองทัพบกกองทัพเรือ กองทัพอากาศ(๓) ได้รับราชการทหารในกองประจำการครบกำหนดตามกฎหมายว่าด้วยการรับราชการทหารแล้วสมัครรับราชการต่อไปอีก และมีความรู้ตามระเบียบของกองทัพบก กองทัพเรือหรือกองทัพอากาศข้อ ๓ ยุวชนนายทหารซึ่งสอบชั้น ๒ได้และเป็นผู้สำเร็จชั้นปริญญาหรืออนุปริญญา ให้แต่งตั้งเป็นนายทหารประทวนได้เมื่อเข้ารับราชการทหารในกองประจำการข้อ ๔ ยุวชนนายทหารซึ่งสอบชั้น ๑ ได้ให้แต่งตั้งเป็นนายทหารประทวนได้เมื่อ(๑)ได้รับราชการทหารในกองประจำการมาแล้วไม่น้อยกว่าหนึ่งเดือน(๒) ถ้าเป็นผู้สำเร็จชั้นปริญญาได้รับราชการทหารในกองประจำการมาแล้วไม่น้อยกว่าสิบห้าวันข้อ ๕ ยุวชนนายสิบซึ่งสอบชั้น ๒ ได้หรือยุวชนทหารซึ่งสอบชั้น ๓ ได้ทั้งสอบได้ตามหลักสูตรของโรงเรียนฝึกครูยุวชนทหารด้วยให้แต่งตั้งเป็นนายทหารประทวนได้เมื่อได้รับราชการทหารในกองประจำการมาแล้วไม่น้อยกว่าสามเดือนข้อ ๖ผู้สำเร็จการฝึกวิชาทหารตามหลักสูตรของกระทรวงกลาโหมตามกฎหมายว่าด้วยการส่งเสริมการฝึกวิชาทหารให้แต่งตั้งเป็นนายทหารประทวนได้ตามระเบียบของกองทัพบกข้อ ๗ผู้สำเร็จชั้นอุดมศึกษาของประเทศไทยหรือของต่างประเทศซึ่งกระทรวงศึกษาธิการรับรองวิทยฐานะเทียบได้ไม่ต่ำกว่าชั้นอุดมศึกษาให้แต่งตั้งเป็นนายทหารประทวนได้ เมื่อได้รับราชการทหารในกองประจำการมาแล้วไม่น้อยกว่าสามเดือนข้อ ๘ ผู้สำเร็จชั้นมัธยมปีที่ ๘หรือเตรียมอุดมศึกษาปีที่ ๒หรือซึ่งกระทรวงศึกษาธิการรับรองวิทยฐานะเทียบได้ไม่ต่ำกว่าชั้นมัธยมปีที่ ๘หรือเตรียมอุดมศึกษาปีที่ ๒ หรือผู้สำเร็จวิชาชีพจากโรงเรียนอาชีพซึ่งรับผู้สำเร็จชั้นมัธยมปีที่๖ หรือซึ่งกระทรวงศึกษาธิการรับรองวิทยฐานะเทียบได้ไม่ต่ำกว่าชั้นมัธยมปีที่ ๖เข้าศึกษาและมีหลักสูตรเวลาเรียนตั้งแต่สามปีขึ้นไปโดยกระทรวงศึกษาธิการรับรองวิทยฐานะโรงเรียนอาชีพนั้นๆ แล้ว หากบุคคลเหล่านี้ร้องขอเข้ากองประจำการ ให้แต่งตั้งเป็นนายทหารประทวนได้เมื่อได้รับราชการทหารในกองประจำการมาแล้วไม่น้อยกว่าหกเดือนข้อ ๙ ข้าราชการกลาโหมพลเรือนชั้นสัญญาบัตรข้าราชการพลเรือน ข้าราชการฝ่ายตุลาการ พนักงานเทศบาล ซึ่งรับเงินเดือนประจำและเป็นข้าราชการหรือพนักงานตั้งแต่ชั้นตรีขึ้นไป ให้แต่งตั้งเป็นนายทหารประทวนได้เมื่อได้รับราชการทหารในกองประจำการมาแล้วไม่น้อยกว่าหกเดือนข้อ ๑๐[๒] ผู้มีวิทยฐานะสำเร็จตั้งแต่ชั้นมัธยมปีที่๖ ขึ้นไปหรือซึ่งกระทรวงศึกษาธิการรับรองวิทยฐานะเทียบได้ไม่ต่ำกว่าชั้นมัธยมปีที่๖ และได้เป็นทหารกองหนุนประเภทที่ ๑ หรือเป็นผู้ได้รับการฝึกอบรมวิชาทหารมีความรู้ตามหลักสูตรของกระทรวงกลาโหมแล้วให้แต่งตั้งเป็นนายทหารประทวนได้เมื่อรับราชการในตำแหน่งอัตราทหารผู้สำเร็จตั้งแต่ชั้นมัธยมปีที่ ๓ถึงชั้นมัธยมปีที่ ๕ หรือซึ่งกระทรวงศึกษาธิการรับรองวิทยฐานะเทียบได้ไม่ต่ำกว่าชั้นมัธยมปีที่๓ และได้เป็นทหารกองหนุนประเภทที่ ๑หรือเป็นผู้ได้รับการฝึกอบรมวิชาทหารมีความรู้ตามหลักสูตรของกระทรวงกลาโหมแล้วให้แต่งตั้งเป็นนายทหารประทวนได้เมื่อรับราชการในตำแหน่งอัตรานายทหารประทวนมาแล้วไม่น้อยกว่าสามปีได้ผลดีและได้รับเงินเดือนเข้าขั้นอัตราเงินเดือนของนายทหารประทวนแล้ว[๓]ข้อ ๑๑[๔] ผู้สำเร็จตั้งแต่ชั้นประถมปีที่ ๔ ขึ้นไปหรือซึ่งกระทรวงศึกษาธิการรับรองวิทยฐานะเทียบได้ไม่ต่ำกว่าชั้นประถมปีที่ ๔เป็นผู้มีความรู้ความสามารถในวิชาการพิเศษตามระเบียบของกระทรวงกลาโหมและได้เป็นทหารกองหนุนประเภทที่ ๑หรือเป็นผู้ได้รับการฝึกอบรมวิชาทหารมีความรู้ตามหลักสูตรของกระทรวงกลาโหมแล้วให้แต่งตั้งเป็นนายทหารประทวนได้ เมื่อรับราชการในตำแหน่งอัตราทหารหมวด๒การแต่งตั้งนายทหารสัญญาบัตร ข้อ ๑๒[๕] บุคคลที่จะเป็นนายทหารสัญญาบัตรได้นั้นนอกจากจะต้องมีวิทยฐานะดังจะกล่าวต่อไปนี้แล้วจะต้องมีความขยันหมั่นเพียรดี รู้จักรักษาเกียรติของชาติและกองทัพไทยมีความประพฤติดีงามสมควรเป็นนายทหารสัญญาบัตรได้และต้องมีสัญชาติไทยแต่มิใช่โดยการแปลงสัญชาติตามกฎหมายข้อ ๑๓[๖]นักเรียนทหารและทหารซึ่งจะแต่งตั้งเป็นนายทหารสัญญาบัตรได้ ต้องมีคุณลักษณะและวิทยฐานะอย่างใดอย่างหนึ่งดังต่อไปนี้(๑)นักเรียนทหารซึ่งเมื่อสำเร็จการศึกษาแล้วจะได้เป็นนายทหารชั้นสัญญาบัตรสอบได้ตั้งแต่ชั้นปีที่ ๓ ขึ้นไปตามหลักสูตรของกองทัพบก กองทัพเรือหรือกองทัพอากาศ และทางราชการประสงค์จะบรรจุเข้ารับราชการ(๒) นายทหารประทวนซึ่งรับราชการในหน้าที่สัสดีมาแล้วไม่น้อยกว่าห้าปีสอบวิชาการสัสดีได้ มียศจ่าสิบเอก พันจ่าเอก หรือพันจ่าอากาศเอกมาแล้วไม่น้อยกว่าหนึ่งปีและได้รับราชการในตำแหน่งสัสดีอำเภอชั้นสัญญาบัตรหรือผู้ช่วยสัสดีจังหวัดมาแล้วไม่น้อยกว่าหนึ่งปีได้ผลดี(๓) นายทหารประทวนซึ่งสำเร็จการศึกษาตามหลักสูตรวิชาพยาบาลและวิชาทันตานามัยของทางราชการทหารหรือสำเร็จการศึกษาจากโรงเรียนทันตแพทย์ชั้น๒ ของกรมการแพทย์ หรือโรงเรียนทันตานามัยของกรมมหาวิทยาลัยแพทยศาสตร์กระทรวงสาธารณสุข หรือสำเร็จการศึกษาวิชาพยาบาลและผดุงครรภ์จากมหาวิทยาลัยแพทยศาสตร์หรือจากสถานศึกษาอื่นซึ่งกระทรวงสาธารณสุขเทียบให้ไม่ต่ำกว่าประกาศนียบัตรของมหาวิทยาลัยแพทยศาสตร์และมียศจ่าสิบเอก พันจ่าเอก หรือพันจ่าอากาศเอก มาแล้วไม่น้อยกว่าหนึ่งปี(๔)นายทหารประทวนซึ่งได้เข้าศึกษาในโรงเรียนนายทหารชั้นสัญญาบัตรที่มีหลักสูตรการศึกษาไม่น้อยกว่าสองปีสอบได้ตามหลักสูตรชั้นสูงสุดของโรงเรียนนั้น(๕)นายทหารประทวนซึ่งได้เข้าศึกษาในโรงเรียนนายทหารชั้นสัญญาบัตรที่มีหลักสูตรการศึกษาตั้งแต่หกเดือนขึ้นไปสอบได้ตามหลักสูตรชั้นสูงสุดของโรงเรียนนั้น และ(ก) สำหรับผู้มียศชั้นจ่านายสิบ พันจ่า หรือพันจ่าอากาศได้ทำหน้าที่ในตำแหน่งนายทหารสัญญาบัตรมาแล้วไม่น้อยกว่าหนึ่งปี ได้ผลดี(ข) สำหรับผู้มียศสิบเอก จ่าเอก หรือจ่าอากาศเอกได้ทำหน้าที่ในตำแหน่งนายทหารสัญญาบัตรมาแล้วไม่น้อยกว่าหนึ่งปี ได้ผลดีให้แต่งตั้งเป็นจ่าสิบเอก พันจ่าเอก หรือพันจ่าอากาศเอก เมื่อได้รับแต่งตั้งแล้วได้ทำหน้าที่ในตำแหน่งนายทหารสัญญาบัตรอีกหนึ่งปี ได้ผลดี(๖) นายทหารประทวนซึ่งมียศชั้นจ่านายสิบ พันจ่าหรือพันจ่าอากาศรับราชการเป็นทหารไม่น้อยกว่าสิบปีสอบความรู้ได้ตามหลักสูตรของกองทัพบก กองทัพเรือ หรือกองทัพอากาศ และได้ทำหน้าที่ในตำแหน่งนายทหารสัญญาบัตรมาแล้วไม่น้อยกว่าหนึ่งปีได้ผลดี(๗)นายทหารประทวนซึ่งรับราชการเป็นทหารไม่น้อยกว่าสิบห้าปี โดยมียศจ่าสิบเอกพันจ่าเอก หรือพันจ่าอากาศเอก มาแล้วไม่น้อยกว่าสี่ปีได้ทำหน้าที่ในตำแหน่งนายทหารสัญญาบัตรมาแล้วไม่น้อยกว่าหนึ่งปี ได้ผลดีและส่วนราชการขึ้นตรงต่อกระทรวงกลาโหมเห็นสมควรแต่งตั้งเป็นนายทหารสัญญาบัตรได้(๘)ข้าราชการกลาโหมพลเรือนซึ่งได้รับแต่งตั้งเป็นนายทหารประทวนมีเวลารับราชการรวมกันไม่น้อยกว่าสิบห้าปี โดยมียศจ่าสิบเอก พันจ่าเอกหรือพันจ่าอากาศเอก ไม่น้อยกว่าสี่ปี หรือได้รับเงินเดือนในอัตราสูงสุดของข้าราชการต่ำกว่าชั้นสัญญาบัตรและอัตราจ่าสิบเอก พันจ่าเอก หรือพันจ่าอากาศเอก รวมกันไม่น้อยกว่าสี่ปีได้ทำหน้าที่ในตำแหน่งนายทหารสัญญาบัตรมาแล้วไม่น้อยกว่าหนึ่งปี ได้ผลดีและส่วนราชการขึ้นตรงต่อกระทรวงกลาโหมเห็นสมควรแต่งตั้งเป็นนายทหารสัญญาบัตรได้ข้อ ๑๔ นักเรียนที่ศึกษาวิชาอยู่ในต่างประเทศซึ่งทางราชการทหารได้รับสมัครให้แต่งตั้งเป็นนายทหารสัญญาบัตรได้ เมื่อเรียนสำเร็จวิชาตามที่กระทรวงกลาโหมกำหนดแล้วข้อ ๑๕ยุวชนนายทหารซึ่งมียศนายทหารประทวนตามข้อ ๓ให้แต่งตั้งเป็นนายทหารสัญญาบัตรได้เมื่อได้รับราชการทหารในกองประจำการครบกำหนดตามกฎหมายว่าด้วยการรับราชการทหารแล้วข้อ ๑๕ทวิ[๗] ผู้ซึ่งสำเร็จชั้นมัธยมปีที่ ๘หรือเตรียมอุดมศึกษาปีที่ ๒ ขึ้นไป ตามหลักสูตรของกระทรวงศึกษาธิการ หรือที่กระทรวงศึกษาธิการเทียบได้ไม่ต่ำกว่าชั้นมัธยมปีที่๘ หรือเตรียมอุดมศึกษาปีที่ ๒ เป็นข้าราชการกลาโหมพลเรือนชั้นสัญญาบัตรหรือข้าราชการพลเรือนสามัญตั้งแต่ชั้นตรีขึ้นไปเป็นเวลาไม่น้อยกว่าสี่ปีและได้เป็นทหารกองหนุนประเภทที่ ๑หรือได้เป็นผู้รับการฝึกอบรมวิชาทหารมีความรู้ตามหลักสูตรของกระทรวงกลาโหมแล้วให้แต่งตั้งเป็นนายทหารสัญญาบัตรยศไม่เกินพันเอก นาวาเอก หรือนาวาอากาศเอกได้เมื่อรับราชการในตำแหน่งสัญญาบัตรอัตราทหารข้อ ๑๖[๘] ผู้สำเร็จวิชาชีพชั้นอุดมศึกษาได้รับปริญญาอนุปริญญา หรือประกาศนียบัตรซึ่งเทียบเท่าขึ้นไปจากสำนักอุดมศึกษาของรัฐบาลมหาวิทยาลัยในประเทศไทย หรือสำนักศึกษาในต่างประเทศซึ่งเทียบได้ไม่ต่ำกว่ามหาวิทยาลัยในประเทศไทยให้แต่งตั้งเป็นนายทหารสัญญาบัตรได้เมื่อรับราชการในตำแหน่งสัญญาบัตรอัตราทหารข้อ ๑๖ทวิ[๙] สำเร็จการศึกษาได้รับปริญญาจากมหาวิทยาลัยการศาสนาหรือผู้สอบได้เปรียญ ๙ ประโยค และได้รับการอบรมวิชาทหารมีความรู้ตามสมควรแล้วให้แต่งตั้งเป็นนายทหารสัญญาบัตรได้เมื่อรับราชการในตำแหน่งอนุศาสนาจารย์อัตราทหารข้อ ๑๗ผู้สำเร็จการฝึกวิชาทหารตามหลักสูตรของกระทรวงกลาโหมตามกฎหมายว่าด้วยส่งเสริมการฝึกวิชาทหารและสำเร็จวิชาชีพชั้นอุดมศึกษาได้รับปริญญา อนุปริญญา หรือประกาศนียบัตรซึ่งเทียบเท่าขึ้นไปให้แต่งตั้งเป็นนายทหารสัญญาบัตรได้ตามระเบียบของกองทัพบกหมวด๓บทเฉพาะกาล ข้อ ๑๘ ข้าราชการกลาโหมพลเรือนซึ่งรับราชการอยู่ก่อนวันใช้บังคับกฎกระทรวงนี้ และได้รับการฝึกอบรมวิชาทหารมีความรู้ตามหลักสูตรของกระทรวงกลาโหมแล้วให้แต่งตั้งเป็นนายทหารโดยอนุโลมตามชั้นเงินเดือนที่ได้รับอยู่ในขณะนั้นได้เมื่อรับราชการในตำแหน่งอัตราทหารให้ไว้ ณ วันที่ ๒๖ มิถุนายน พ.ศ. ๒๔๙๖จอมพล ป.พิบูลสงครามรัฐมนตรีว่าการกระทรวงกลาโหมหมายเหตุ :-เหตุผลในการประกาศใช้กฎกระทรวงฉบับนี้ คือ เพื่อให้เป็นไปตามมาตรา ๖ และมาตรา ๙แห่งพระราชบัญญัติยศทหาร พุทธศักราช ๒๔๗๙กฎกระทรวงฉบับที่ ๒ (พ.ศ. ๒๔๙๗) ออกตามความในพระราชบัญญัติยศทหาร พุทธศักราช ๒๔๗๙[๑๐]หมายเหตุ:- เหตุผลในการประกาศใช้กฎกระทรวงฉบับนี้ คือ๑.เนื่องจากกฎกระทรวงเดิมกำหนดให้แต่งตั้งผู้สำเร็จตั้งแต่ชั้นมัธยมปีที่ ๖ขึ้นไป หรือเทียบเท่า เป็นนายทหารประทวนได้เฉพาะผู้ที่เป็นทหารกองหนุนประเภทที่ ๑ทำให้ขัดข้องแก่การบรรจุเสมียนและโครงการแต่งตั้งข้าราชการให้เป็นทหาร และ๒. มิได้กำหนดให้นับเวลาราชการสำหรับข้าราชการพลเรือนรวมเข้ากับเวลาราชการที่ได้รับแต่งตั้งยศเป็นนายทหารประทวนแล้วจึงเป็นการสมควรที่จะกำหนดให้แต่งตั้งผู้สำเร็จตั้งแต่ชั้นมัธยมปีที่๖ ขึ้นไป หรือเทียบเท่าซึ่งได้รับการฝึกวิชาทหารมีความรู้ตามหลักสูตรของกระทรวงกลาโหมแล้วเป็นนายทหารประทวนได้ด้วยและกำหนดให้นับเวลาราชการสำหรับข้าราชการพลเรือนรวมเข้ากับเวลาราชการที่ได้รับการแต่งตั้งยศนายทหารประทวนแล้วเพื่อแต่งตั้งเป็นนายทหารสัญญาบัตรได้เช่นเดียวกับการแต่งตั้งนายทหารประทวนยศจ่าสิบเอกพันจ่าเอก หรือพันจ่าอากาศเอก เป็นนายทหารสัญญาบัตรโดยทั่วไปกฎกระทรวง ฉบับที่ ๓ (พ.ศ. ๒๔๙๙)ออกตามความในพระราชบัญญัติยศทหาร พุทธศักราช ๒๔๗๙[๑๑]หมายเหตุ :-เหตุผลในการประกาศใช้กฎกระทรวงฉบับนี้ คือ๑.เพื่อแก้ไขข้อขัดข้องในการแต่งตั้งยศนายทหารประทวนให้แก่ผู้มีวิทยฐานะต่ำกว่าชั้นมัธยมปีที่๖ แต่ไม่ต่ำกว่าชั้นมัธยมปีที่ ๓โดยบรรจุบุคคลผู้มีวิทยฐานะชั้นนี้เข้ารับราชการทำหน้าที่ในตำแหน่งอัตรานายทหารประทวนตามที่ทางราชการต้องการอยู่เป็นเวลาไม่น้อยกว่า๓ ปีเมื่อได้รับเงินเดือนเข้าขั้นอัตรานายทหารประทวนแล้วก็แต่งตั้งเป็นนายทหารประทวนได้กฎกระทรวงฉบับเดิมกำหนดวิทยฐานะไว้ตั้งแต่ชั้นมัธยมปีที่ ๖ ขึ้นไป๒.เพื่อให้ผู้มีความรู้ความสามารถในวิชาพิเศษที่แต่งตั้งเป็นนายทหารประทวนได้มีพื้นความรู้ตั้งแต่ชั้นประถมปีที่ ๔ ขึ้นไปหรือเทียบเท่าเพราะเป็นวิทยฐานะต่ำที่สุดที่อยู่ในเกณฑ์บังคับเป็นการทั่วไปอยู่แล้ว และให้บุคคลดังกล่าวในข้อนี้ได้รับการฝึกอบรมวิชาทหารเสียก่อนจะแต่งตั้งยศทหารให้เพื่อให้มีความรู้ในวิชาทหารตามสมควร๓.เพื่อให้สอดคล้องกับพระราชบัญญัติรับราชการทหารที่แก้ไขใหม่เกี่ยวกับผู้มีสัญชาติไทยเช้ารับราชการทหาร๔. กำหนดเวลารับราชการในหน้าที่สัสดี ๕ ปีเดิมกำหนดอยู่ในระเบียบการสอบวิชาการสัสดีอยู่แล้ว แต่เป็นการภายในวงการสัสดีจึงควรกำหนดไว้ในกฎกระทรวงเพื่อให้บุคคลภายนอกได้ทราบส่วนที่กำหนดเวลารับราชการในตำแหน่งผู้ช่วยสัสดีจังหวัดไม่น้อยกว่า๑ ปีนั้น ทางราชการพิจารณาเห็นว่าเป็นเวลาพอสมควรแก่การฝึกอบรมงานในหน้าที่แล้ว๕. เพื่อแต่งตั้งยศนายทหารสัญญาบัตรให้แก่ผู้ที่รับราชการในตำแหน่งอนุศาสนาจารย์ได้โดยกำหนดวิทยฐานะไว้ให้เป็นมาตรฐานเดียวกับการแต่งตั้งผู้มีวิทยฐานะอื่น ๆทั่วไปเป็นนายทหารสัญญาบัตรกฎกระทรวง ฉบับที่ ๔ (พ.ศ. ๒๕๐๑)ออกตามความในพระราชบัญญัติยศทหาร พุทธศักราช ๒๔๗๙[๑๒]หมายเหตุ :-เหตุผลในการประกาศใช้กฎกระทรวงฉบับนี้ คือ๑. เพื่อแต่งตั้งยศให้แก่ นักเรียนนายร้อยนักเรียนนายเรือ และนักเรียนนายเรืออากาศ ซึ่งสอบได้ตั้งแต่ชั้นปีที่ ๓ ขึ้นไปตามหลักสูตรของกองทัพบก กองทัพเรือ หรือกองทัพอากาศโดยเป็นผู้ที่มีคุณวุฒิเหมาะสมตามที่ทางราชการต้องการแล้วให้เป็นนายทหารชั้นสัญญาบัตรได้ เมื่อทางราชการประสงค์จะบรรจุเข้ารับราชการ๒.สัสดีอำเภอต้องปฏิบัติงานร่วมอยู่กับฝ่ายปกครองซึ่งในปัจจุบันหัวหน้าส่วนราชการในอำเภอได้ยกฐานะขึ้นเป็นข้าราชการพลเรือนสามัญชั้นตรีเป็นส่วนมากแล้วจึงเป็นการสมควรที่จะให้นายทหารประทวนที่รับราชการในตำแหน่งสัสดีอำเภอขั้นสัญญาบัตรได้รับการแต่งตั้งยศเป็นนายทหารชั้นสัญญาบัตรได้๓.นายทหารประทวนซึ่งสำเร็จการศึกษาวิชาพยาบาลและผดุงครรภ์มีฐานะเช่นเดียวกับนายทหารประทวนซึ่งสำเร็จวิชาทันตแพทย์ชั้น๒ หรือวิชาทันตานามัย จึงเป็นการสมควรที่จะให้แต่งตั้งยศเป็นนายทหารชั้นสัญญาบัตรได้เช่นเดียวกัน๔.ข้าราชการกลาโหมพลเรือนชั้นสัญญาบัตรเป็นผู้ที่มีคุณวุฒิเท่าเทียมกับข้าราชการพลเรือนสามัญตั้งแต่ชั้นตรีขึ้นไปจึงเป็นการสมควรที่จะให้ข้าราชการกลาโหมพลเรือนชั้นสัญญาบัตรได้รับการแต่งตั้งยศเป็นนายทหารชั้นสัญญาบัตรได้เช่นเดียวกับข้าราชการพลเรือนสามัญตั้งแต่ชั้นตรีขึ้นไปตามหลักการเดิมด้วยสุกัญญา/ผู้จัดทำ๑๗พฤศจิกายน ๒๕๕๒พัสสน/ตรวจ๕พฤศจิกายน ๒๕๕๓[๑]ราชกิจจานุเบกษา เล่ม ๗๐/ตอนที่ ๔๖/หน้า ๘๑๕/๑๔ กรกฎาคม ๒๔๙๖[๒] ข้อ๑๐ แก้ไขเพิ่มเติมโดยกฎกระทรวง ฉบับที่ ๒ (พ.ศ. ๒๔๙๗) ออกตามความในพระราชบัญญัติยศทหารพุทธศักราช ๒๔๗๙[๓] ข้อ๑๐ วรรคสอง เพิ่มโดยกฎกระทรวง ฉบับที่ ๓ (พ.ศ. ๒๔๙๙)ออกตามความในพระราชบัญญัติยศทหาร พุทธศักราช ๒๔๗๙[๔] ข้อ๑๑ แก้ไขเพิ่มเติมโดยกฎกระทรวง ฉบับที่ ๓ (พ.ศ. ๒๔๙๙) ออกตามความในพระราชบัญญัติยศทหารพุทธศักราช ๒๔๗๙[๕] ข้อ๑๒ แก้ไขเพิ่มเติมโดยกฎกระทรวง ฉบับที่ ๓ (พ.ศ. ๒๔๙๙)ออกตามความในพระราชบัญญัติยศทหาร พุทธศักราช ๒๔๗๙[๖] ข้อ๑๓ แก้ไขเพิ่มเติมโดยกฎกระทรวง ฉบับที่ ๔ (พ.ศ. ๒๕๐๑)ออกตามความในพระราชบัญญัติยศทหาร พุทธศักราช ๒๔๗๙[๗] ข้อ๑๕ ทวิ แก้ไขเพิ่มเติมโดยกฎกระทรวง ฉบับที่ ๔ (พ.ศ. ๒๕๐๑)ออกตามความในพระราชบัญญัติยศทหาร พุทธศักราช ๒๔๗๙[๘] ข้อ๑๖ แก้ไขเพิ่มเติมโดยกฎกระทรวง ฉบับที่ ๒ (พ.ศ. ๒๔๙๗) ออกตามความในพระราชบัญญัติยศทหารพุทธศักราช ๒๔๗๙[๙] ข้อ๑๖ ทวิ เพิ่มโดยกฎกระทรวง ฉบับที่ ๓ (พ.ศ. ๒๔๙๙) ออกตามความในพระราชบัญญัติยศทหารพุทธศักราช ๒๔๗๙[๑๐]ราชกิจจานุเบกษา เล่ม ๗๑/ตอนที่ ๖๓/หน้า ๑๓๘๘/๕ ตุลาคม ๒๔๙๗[๑๑]ราชกิจจานุเบกษา เล่ม ๗๓/ตอนที่ ๒๐/หน้า ๒๒๑/๖ มีนาคม ๒๔๙๙[๑๒]ราชกิจจานุเบกษา เล่ม ๗๕/ตอนที่ ๖๘/ฉบับพิเศษ หน้า ๑/๑ กันยายน ๒๕๐๑